Μελέτη συσχέτισης του πολυμορφισμού rs6127099, ο οποίος χαρτογραφείται ανοδικά του γονιδίου CYP24A1, με τη γενετική βάση του πρωτοπαθούς υπερπαραθυρεοειδισμού
Creators: name: Αχίλλα, Χαρούλα Βασιλείου
Publisher: name: Aristotle University of Thessaloniki
Year: 2020
Subjects: Πρωτοπαθής υπερπαραθυρεοειδισμός
Παραθορμόνη
Γονίδιο CYP24A1
Primary Hyperparathyroidism
Parathyroid hormone
CYP24A1 gene

description: Ο πρωτοπαθής υπερπαραθυρεοειδισμός (ΠΥ) αποτελεί την τρίτη πιο συχνή κλινική ενδοκρινική διαταραχή και χαρακτηρίζεται από αυτόνομη υπερέκκριση παραθορμόνης από έναν ή περισσότερους παραθυρεοειδείς αδένες και αυξημένη συγκέντρωση ασβεστίου στον ορό του αίματος. Εμφανίζεται είτε μεμονωμένα, είτε ως μέρος κάποιου συνδρόμου και στην εκδήλωσή του σημαντικό ρόλο παίζουν τόσο γενετικοί όσο και περιβαλλοντικοί παράγοντες. Σε πρόσφατη μελέτη γενετικής συσχέτισης βρέθηκε πως ο πολυμορφισμός rs6127099, ο οποίος χαρτογραφείται ανοδικά του γονιδίου CYP24A1, συνδέεται με αυξημένα επίπεδα παραθορμόνης στον ορό. Το γονίδιο CYP24A1 κωδικοποιεί ένα ένζυμο του κυτοχρώματος P450, το οποίο είναι υπεύθυνο για την αδρανοποίηση των μεταβολιτών της βιταμίνης D. Η βιταμίνη D, η παραθορμόνη και το ασβέστιο αλληλεπιδρούν συνεχώς μέσω μοριακών μηχανισμών θετικής και αρνητικής ανάδρασης προκειμένου να ρυθμίσουν την ομοιόσταση του ασβεστίου στον οργανισμό. Καθώς η υπερέκκριση παραθορμόνης αποτελεί κύρια χαρακτηριστικό γνώρισμα του ΠΥ, στόχος της παρούσας μελέτης είναι η διερεύνηση του πολυμορφισμού rs6127099 ως γενετικού προδιαθεσιακού παράγοντα για την εκδήλωση ΠΥ. Για το σκοπό αυτό, πραγματοποιήθηκε απομόνωση DNA από 39 ασθενείς με ΠΥ και ίσο αριθμό υγιών ατόμων ελέγχου, ενισχύθηκε με PCR (Polymerase Chain Reaction) μια περιοχή DNA εκατέρωθεν του πολυμορφισμού και με βάση την τεχνική RFLPs (Restriction Fragment Length Polymorphisms) πραγματοποιήθηκαν πέψεις με ένζυμο περιορισμού και προσδιορισμός των γονοτύπων των ατόμων. Η στατιστική ανάλυση των αποτελεσμάτων έδειξε την έλλειψη συσχέτισης μεταξύ του πολυμορφισμού rs6127099 και της εκδήλωσης ΠΥ τόσο σε επίπεδο γονοτύπου (χ2=0.888, df=2, p=0.642), όσο και σε επίπεδο αλληλομόρφων (χ2=0.761, df=1, P = 0.383, OR:0.739, 95%CI:0.371-1.465). Λόγω της πολυγονιδιακής φύσης του ΠΥ, κρίνεται αναγκαία η διερεύνηση πολυμορφισμών σε μεγαλύτερο δείγμα ασθενών και σε άλλα γονίδια που δύναται να εμπλέκονται στην αιτιοπαθογένεια της νόσου.
description: Primary hyperparathyroidism (PH) is the third most common endocrine disorder characterized by autonomous parathyroid hormone secretion by one or more parathyroid glands and increased serum calcium concentration. It can be either sporadic or syndromic, and both genetic and environmental factors play a role in its manifestation. A recent study showed that the rs6127099 polymorphism, which is located upstream the CYP24A1 gene, is associated with elevated serum parathyroid hormone levels. The CYP24A1 gene encodes an enzyme of cytochrome P450, which is responsible for inactivating vitamin D metabolites. As parathyroid hormone oversecretion is a major feature of PH, the aim of the present study is to investigate the role of the polymorphism rs6127099 as a genetic predisposing factor for PH manifestation. For this purpose, DNA isolation was performed on 39 patients with PΗ and an equal number of healthy controls. Α DNA region including the polymorphism rs6127099 was amplified with PCR (Polymerase Chain Reaction) method. Based on the RFLPs (Restriction Fragment Length Polymorphisms) technique, restriction enzymes digestions were performed and the genotype of each individual was identified. Statistical analysis of the results showed lack of association between the polymorphism rs6127099 and the manifestation of PH both at genotype level (χ2 = 0.888, df = 2, p = 0.642), and alleles level (χ2 = 0.761, df = 1, P = 0.383, OR: 0.739, 95% CI: 0.371-1.465). Due to the multigenic nature of PH, it is necessary to investigate polymorphisms in a larger sample of patients and in other genes that may be involved in